v2025

**ADATKEZELÉSI TÁJÉKOZTATÓ**

**Családok és Gyermekek Átmeneti Otthonában**

**elhelyezett elektronikus kamera megfigyelőrendszerről**

1. **Adatkezelő megnevezése, elérhetősége:**

Szeged Megyei Jogú Város Önkormányzata Egyesített Szociális Intézmény, cím: 6724 Szeged, Kálvária sugárút 45., e-mail: [titkarsag@egyszocint.ritek.hu](mailto:titkarsag@egyszocint.ritek.hu), tel: 62/425-177)

1. **Telephely (szolgáltatás helyszíne):** 6710 Szeged, Kapisztrán u. 60.
2. **Adatvédelmi tisztviselő neve, elérhetősége:** RITEK Zrt., székhelye: 6724 Szeged, Huszár utca 1., e-mail címe: [dpo@ritek.hu](mailto:dpo@ritek.hu), telefonszáma: +36 62 421-247
3. **Érintettek:**
4. a Családok és Gyermekek Átmeneti Otthonával kapcsolatba kerülő természetes nagykorú személy és
5. gyermeke, valamint
6. legfeljebb 21. életévének betöltéséig vagy – ha köznevelési, felsőoktatási vagy felnőttképzési intézménnyel, szolgáltatóval tanulói, hallgatói vagy felnőttképzési jogviszonyban áll –, legfeljebb 24. életévének betöltéséig a gyermek nagykorú testvére, feltéve, hogy elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől, családjától), és
7. az Adatkezelő foglalkoztatásában, megbízása alapján eljáró személyek (dolgozó, alkalmazott, szakember).
8. **Kezelt személyes adatok:** az érintettekről készült, valós idejű képjelek, digitálisan rögzített kamerafelvételek, hangfelvételek nélkül és az Érintett felvételen látható egyéb személyes adata (pl.: viselkedés, magatartás stb.).
9. **Az adatkezelés célja**:
10. krízishelyzetre alapított szociális szolgáltató szervezet működési rendjének a jogszabály szerinti és emberi körülményeknek megfelelő biztosítása,
11. az életvezetési problémák vagy más szociális és családi krízis miatt otthontalanná vált, továbbá védelmet kereső szülőről és gyermekről való gondoskodás,
12. jövőbeni és valóságos fenyegetést jelentő magatartások elhárítása, a gondozottak védelme,
13. társintézmények, egészségügyi és szociális intézmények, nyomozati és bírói szervezetek esetleges tájékoztatása,
14. az önkormányzati szervezett segítség nyújtásának a végrehajtása, amit a közösség nyújt az egészségében, testi vagy lelki károsodás vagy bántalmazás miatt kiszolgáltatott személynek, hogy önállóan elfoglalhassa helyét a közösségben,
15. a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz történő hozzájutásának szervezése,
16. a szülőknek az ellátás mellett jogi, pszichológiai és mentálhigiénés segítség nyújtása,
17. hatósági eljárás kezdeményezése a gyermek bántalmazása, súlyos elhanyagolása, a gyermek önmaga által előidézett súlyos veszélyeztető magatartása vagy egyéb súlyos veszélyeztető ok fennállása esetén,
18. veszélyeztetettség észlelése, elhárítása: amikor a gyermek vagy más személy által tanúsított - magatartás, mulasztás vagy körülmény következtében kialakul az az állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza,
19. végül az Otthon vagyonvédelmének biztosítása.
20. **A személyes adatok kezelésének jogalapja**:
21. A 2016/679 Rendelet „GDPR” 6. cikk (1) bekezdés b) pont szerint, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.
22. A GDPR 6. cikk (1) bekezdésének c) pontja szerint az adatkezelés az adatkezelőre vonatkozó jogi kötelezettség teljesítéséhez szükséges,

* Magyarország helyi önkormányzatairól szóló 2011. évi CLXXXIX. törvény 13. §-ban foglaltak szerint, a helyben biztosítható közfeladatok körében ellátandó helyi önkormányzati feladatok különösen gyermekjóléti szolgáltatások és ellátások biztosítása,
* a gyermekek védelméről és a gyámügyi igazgatásról szóló 1997. évi XXXI. törvény előírásainak és különösen a veszélyeztetettség észlelése, elhárítása,
* az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény garanciáinak biztosítása,
* a szociális igazgatásról és szociális ellátásokról szóló 1993. évi III. törvény betartása,
* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet,
* a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Korm. rendelet,
* a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet,
* a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII. 22.) SZMM rendelet,
* a személyes gondoskodást nyújtó szociális ellátások igénybevételéről szóló 9/1999. (XI. 24.) SZCSM rendelet,
* az ingyenes és kedvezményes intézményi gyermekétkeztetés tekintetében a nemzeti köznevelésről szóló 2011. évi CXC. törvény,
* a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló 51/1997. (XII. 18.) NM rendelet,
* a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet követelményeinek a teljesítése.

1. A személyes adatok forrása: részben közvetlenül az érintettől kerülnek felvételre, részben az Adatkezelő működésével összefüggésben vagy a működésével kapcsolatban feladatot ellátó más személytől vagy szervtől, mint beküldőtől származó iratokban kezelhet olyan személyes adatokat, amelyeket nem az érintettek maguk bocsátottak az Adatkezelő rendelkezésére, különösen más szervektől kapott kimutatások, igazolásokban szereplő adatok.
2. Az adatkezelés során automatizált döntéshozatalra és profilalkotásra nem kerül sor. Az adatkezelő harmadik országba/nemzetközi szervezet részére nem továbbít személyes adatot.
3. **Címzettek I. - a személyes adatokhoz való adatkezelői hozzáférés:** a rögzített kamerafelvételhez és a valós idejű képek megtekintéséhez az Adatkezelő telephelyen dolgozó illetékes munkatársai/megbízottjai férhetnek hozzá. A rögzített kamerafelvétel megtekintésére kizárólag az „adatkezelés célja” pontban meghatározott esetekben kerül sor.
4. **Címzettek II. - adattovábbítás:** szabálysértési vagy büntetőeljárás esetén az azokat lefolytató hatóságok, bíróságok, a kezelési költségek vonatkozásában a Magyar Államkincstár felé. **Az átadható adatok köre:** a kamerarendszer által készített, kizárólag az adott eljárás tárgyában releváns információt tartalmazó felvételek. A kamera rendszer zárt, jeleket nem továbbít.
5. **Címzettek III. - az Adatkezelő által igénybe vett Adatfeldolgozók:**

|  |  |  |
| --- | --- | --- |
| **Adatfeldolgozó szervezet neve:** | **Elérhetőségek** | **Adatfeldolgozó feladatai** |
| RITEK Zrt. | 6724 Szeged, Huszár u. 1., Honlap: http://www.ritek.hu/, Központi e-mail: iroda@ritek.hu, Telefonszám: 62 / 421-605 | IT rendszer üzemeltetés, levelező rendszer tárhely szolgáltatása, honlap szerkesztés, kamerák karbantartása |

1. **A személyes adatok tárolásának időtartama:** a felvétel a rögzítést követő **7 nap** elteltével törlésre kerül.
2. **Adatbiztonság az adatkezelés során:** a kamerafelvételek az Adatkezelő telephelyén, az információbiztonsági előírásoknak megfelelően VCR írón kerülnek tárolásra.
3. **Az érintett adatkezeléssel kapcsolatos jogai:**

* tájékoztatás kéréshez, betekintéshez (hozzáféréshez) való jog, a felvételen szereplő érintett személy tájékoztatást kérhet az elektronikus megfigyelőrendszerrel róla készült felvételről, kérheti másolat készítését, illetve, ha a felvételen más személy is szerepel, más érdekeinek sérelme nélkül betekintést nyerhet a felvételbe,
* a helyesbítéshez való jog a kamera felvételek esetén nem értelmezhető és nem gyakorolható,
* zároláshoz való jog, amikor az érintett kérheti, hogy a személyes adatait az Adatkezelő zárolja, ami a tárolt személyes adatok megjelölését jelenti a jövőbeli kezelésük korlátozása céljából, (a zárolás addig tart, amíg az érintett által megjelölt indok szükségessé teszi az adatok tárolását),
* adattörléshez (elfeledtetéshez) való jog, amikor az érintett kérheti, hogy az Adatkezelő törölje a személyes adatait és a törlési kérelmet az Adatkezelő különösen abban az esetben utasítja el, ha a jogszabály őt a személyes adatok tárolására és / vagy zárolásra kötelezi, pl. hatósági vagy bírósági eljárás során,
* adathordozhatósághoz való jog, ekkor az érintett jogosult kérni az Adatkezelőtől a személyes adatainak adatkezelők közötti, másik adatkezelőnek történő közvetlen továbbítását, ha ez technikailag megvalósítható és nem ütközik uniós vagy nemzeti jogszabály előírásába,
* az érintett írásban tiltakozhat az adatkezelés ellen, különösen, ha az Adatkezelő személyes adatot közvetlen üzletszerzés, ennek érdekében például a személyes adatára vonatkozó matematikai és statisztikai elemző eljárásokat alkalmazna, vagy közvélemény-kutatás vagy tudományos kutatás céljából továbbítaná, felhasználná,
* önkéntes hozzájárulás esetén a visszavonáshoz való jog, azonban a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
* Jogorvoslathoz való jog.

1. Az érintteti jogok gyakorlásának módja: az Érintett az Adatkezelőhöz és / vagy az adatvédelmi tisztviselőjéhez fordulhat (személyesen, telefonon, vagy e-mailen) adatvédelmi jogi kérdéseivel, valamint a gyakorolni kívánt jogai érvényesítésével kapcsolatosan.
2. Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
3. Az Érintett által beküldött jogosulti igény, kérés esetén, az Adatkezelő köteles a kérelem benyújtásától számított legrövidebb idő alatt, legfeljebb azonban egy hónapon belül, közérthető formában, az érintett erre irányuló kérelmére írásban megadni a válaszát.
4. **Jogérvényesítési lehetőségek:**

Ha az érintettnek nem sikerült a személyes adatával kapcsolatos tiltakozását, panaszát, kérelmét az Adatkezelőnél megnyugtató módon rendeznie és / vagy úgy ítéli meg, hogy személyes adatai kezelésével kapcsolatban jogsérelem következett be vagy annak közvetlen veszélye fennáll, úgy

* **a Nemzeti Adatvédelmi és Információszabadság Hatóságnál** jogosult bejelentést tenni és / vagy
* jogosult polgári peres eljárásban **bírósághoz fordulni,** amelynek elbírálása a Szegedi Törvényszék hatáskörébe tartozik. Az érintett választása szerint a per a lakóhelye szerinti törvényszék előtt is megindítható.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail: ugyfelszolgalat@naih.hu

Telefon: +36 (1) 391 1400, +36 (30) 683-5969 és +36 (30) 549-6838

Honlap: [www.naih.hu](http://www.naih.hu/)

1. **Egyéb tájékoztató elemek:**

* Az Adatkezelő nem üzemeltet elektronikus megfigyelőrendszert olyan helyiségben, amelyben a megfigyelés az emberi méltóságot sértheti, így különösen az öltözőkben, zuhanyzókban, az illemhelyiségekben.
* Az Adatkezelő az elektronikus megfigyelőrendszer alkalmazásával az érintettek magánéletét nem ellenőrzi, gondoskodik arról, hogy a foglalkoztatott munkahelyi viselkedését nem befolyásolja.
* Az adatkezelés alapvetően a GDPR 6. cikk (1) bekezdés c) pont szerint, az adatkezelőre vonatkozó jogszabályi kötelezettségének teljesítése alapján történik.

S z e g e d, 2025. február

Zsótér Ágnes Főigazgató

s.k.

1. **számú melléklet**

**Az Adatkezelő az alábbiak szerint tájékoztatja az érintetteket a kihelyezett kamerák helyéről, célterületéről (látószögéről):**

**Az elhelyezett kamerák száma:** összesen 8 db.

**Az elhelyezett kamerák által megfigyelt területek:**

|  |  |  |  |
| --- | --- | --- | --- |
| **Sorszám** | **Kihelyezett kamera helye** | **Kamera típusa** | **Megfigyelt terület** |
| 1 | folyosó bejárat felőli felső homlokzat | fix | Folyosó |
| 2 | folyosó bejárat felőli felső homlokzat | fix | Folyosó |
| 3 | közös helyiség bejárata felett | fix | közösségi helyiség |
| 4 | bejárat feletti épület homlokzat | fix | Bejárat |
| 5 | bejárat feletti épület homlokzat | fix | Bejárat |
| 6 | folyosó fal | fix | Első emeleti folyosó |
| 7 | bejárat melletti épület homlokzat | fix | Épület külső oldala |
| 8 | épület belső homlokzat | fix | Belső udvar |